Varšuvos universitetas

**Varšuvos universitetas** () – Lenkijos universitetas, esantis Varšuvoje, Krokuvos priemiestis, 26/28, 00-927 Warszawa

## Istorija

**Varšuvos karališkasis universitetas** įsteigtas 1816 m. lapkričio 19 d. Rusijos imperatoriaus ir Lenkijos karaliaus Aleksandras I įsakymu sujungus 1808 m. įsteigtą *Teisės ir administravimo mokslų mokyklą* ir 1809 m. įkurtą *Gydytojų mokyklą*. Universitetą sudarė skyriai:
* Teisės ir administravimo mokslų 
* Medicinos mokslų
* Filosofijos
* Dailiųjų mokslų ir amatų

Universitetui vadovavo kalbininkas Vaitiekus Šveikovskis (*Wojciech Szweykowski*). 1830 m. Rusijos imperatorius Nikolajus I universitetą pavadino **Karališkuoju Aleksandro universitetu** (*Uniwersytet Królewsko-Aleksandrowski*), tačiau po 1831 m. sukilimo, kuriame dalyvavo dauguma universiteto studentų, jis buvo uždarytas. 1857 m. įsteigta **Medicinos-Chirurgijos akademija**, kurioje buvo Gydomasis ir Farmacijos skyriai. 1862 m. jos pagrindu įsteigta **Vyriausioji mokykla** (), kurioje buvo 4 skyriai:
* Teisės ir administravimo
* Filologijos-Istorijos
* Matematikos-Fizikos
* Gydomasis

Rektoriumi paskirtas Juzefas Mianovskis. Tačiau po 1863 m. sukilimo mokyklos veikla buvo sustabdyta, o 1870 m. ji tapo **Imperatoriškuoju Varšuvos universitetu** (*Императорский Варшавский Университет*), bet jo rektoriais paprastai buvo skiriami rusai. Prasidėjus Pirmajam pasauliniam karui universitetas evakuotas į Rostovą prie Dono ir vadinosi *Императорский Варшавский университет в г.Ростове-на-Дону*. Tačiau universitetas formaliai veikė ir vokiečių okupuotoje Varšuvoje. Mokslai buvo atnaujinti tik 1918 m., mokykla pavadinta **Varšuvos universitetu**. 1935 m. mirus Juzefui Pilsudskiui universitetas pavadintas jo vardu (*Uniwersytet Józefa Piłsudskiego w Warszawie*). Prasidėjus Antrajam pasauliniam karui 1939-1945 m. universitetas veikė pogrindyje. 1945 m. universitetui atnaujinus veiklą jame mokėsi 4000 studentų. 1950 m. atskyrus Gydomąjį ir Farmakologijos fakultetus įsteigta Varšuvos medicinos akademija, Evengelikų teologijos skyrius tapo *Krikščionių teologijos akademija*, o Katalikų teologijos skyrius – *Katalikų teologijos akademija*. 1968 m. atidarytas universiteto skyrius Balstogėje, nuo 1997 m. – Balstogės universitetas.

## Rektoriai

* Juzefas Mianovskis 1862–1869 m.
* Vlodzimežas Antonievičius 1936–1939 m.

## Studentai
Varšuvos universitete studijavo:
* Julius Aleksa, gydytojas
* Kęstutis Bacevičius, pianistas, kompozitorius, pedagogas
* Antanas Tomas Bukota, filosofas mesianistas, istorikas
* Vladas Dubas, literatūros tyrinėtojas
* Knutas Olofas Falkas, švedų baltistas ir slavistas, etnografas
* Jonas Gaidamavičius-Gaidys, gydytojas, prozininkas
* Daumantas Pranas Giedraitis, gydytojas, medicinos istorikas, Varšuvos universiteto profesorius
* Jurgis Vladislovas Giedraitis, Lenkijos politikas, publicistas
* Janas Jaskanis, archeologas
* Marijanas Kačinskis, archeologas, piliakalnių tyrinėtojas
* Benediktas Dobroslavas Kalinauskas, 1831 m. sukilimo veikėjas
* Juozas Kaukas, varpininkas, spaudos draudžiamosios lietuviškos spaudos platintojas
* Liudvikas Kšivickis, Lietuvos archeologas, piliakalnių tyrinėtojas
* Juozapas Ignotas Lukaševičius, dailininkas
* Jurgis Milančius, vaistininkas ir knygnešys
* Juozapas Radziukynas, 1863 m. sukilimo dalyvis, Lietuvių mokslo draugijos narys
* Jonas Staugaitis, gydytojas, varpininkas, politinis bei visuomenės veikėjas
* Antanas Tumėnas, teisininkas, Lietuvos valstybės veikėjas
* Albinas Žukauskas, poetas, prozininkas, vertėjas

## Nuorodos

* Varšuvos universiteto svetainė